stanford-oval/wikipedia huggingface dataset:
בסים
קריירה

בשנת 2008, בגיל 15, השתתף בעונתה של תוכנית הריאליטי The X Factor Denmark. הוא הגיע לשלב רבע הגמר, בו הודח וסיים את התחרות. באותה שנה הוציא לאור את אלבום הבכורה שלו, Alt det jeg ville have sagt. הוא הגיע למקום השמיני במצעד האלבומים הדני, וקיבל מאיגוד תעשיית ההקלטות הדני תואר זהב. מתוך האלבום יצאו שלושה סינגלים: "Alt det jeg ville have sagt",‏ "Jeg vil" ו-"Baby, jeg savner dig".
באוקטובר 2009 פרסם את אלבומו השני, Befri dig selv. הוא הגיע למקום ה-21 במצעד האלבומים הדני, ויצאו מתוכו שני סינגלים: "Lad ikke solen gå ned" ו-"Befri dig selv". באותה שנה השתתף ב-Vild med dans, הגרסה הדנית ל"רוקדים עם כוכבים". הוא רקד עם קלאודיה רקס, ויחד הם הגיעו למקום התשיעי.
ב-8 במרץ 2014 זכה בסים ב-Dansk Melodi Grand Prix 2014, הקדם הדני לאירוויזיון 2014, עם השיר "Cliche Love Song".‏ הוא ייצג את מדינתו באירוויזיון שנערך בשטחה. בערב הגמר הופיע כאמן ה-23, ובסופו דורג במקום התשיעי עם 74 נקודות. בשנה שלאחר מכן הגיש באירוויזיון 2015 מטעם דנמרק את "12 הנקודות". הוא התחרה בקדם הדני לאירוויזיון 2024, עם השיר "Johnny", שדורג במקום השני.
הערות שוליים

↑  "Denmark: Basim sang for the host nation with 'Cliche love song'". wiwibloggs.com. 18 במרץ 2014. נבדק ב-23 במרץ 2014. {{cite news}}:  (עזרה)
↑  "Denmark: Basim will sing 23rd in the grand final". wiwibloggs.com. 17 במרץ 2014. נבדק ב-23 במרץ 2014. {{cite news}}:  (עזרה)
↑  "Denmark 2024: The 'Melodi Grand Prix' lineup is revealed". Eurovision.tv. European Broadcasting Union. 25 בינואר 2024. נבדק ב-25 בינואר 2024. {{cite web}}:  (עזרה)
| --- | --- |
בקרת זהויות :  MusicBrainz: 824701b7-c667-4dfb-8705-d4a75cb85598
בסיליסק

ערך זה עוסק בזוחל מיתולוגי. אם התכוונתם לסוג של לטאות אמריקאיות, ראו .
איור של בסיליסק דמוי-תרנגול
איור של בסיליסק דמוי-נחש
מזרקת בזל אופיינית המייצגת את בסיליסק
בסיליסק (מיוונית: Βασιλίσκος - מלך קטן) הוא מלך הזוחלים המיתולוגי, שמיוחסת לו היכולת להרוג בעזרת מבטו בלבד. דמותו של הבסיליסק העסיקה יוצרים רבים לאורך השנים, ומתקופה לתקופה היא גם התפתחה ומצאה לה דמויות רבות בתרבות.
דמותו בתרבות הקדומה

פליניוס הזקן תיאר אותו בספרו "תולדות הטבע" (Naturalis Historia) כנחש קטן וארסי מאוד, המותיר מאחור שובל של ארס ממית ושמבטו מסוכן באותה מידה. הוא נקרא "בסיליסק" משום שעל ראשו ישנו סימן לבן בצורת כתר.
לפי המיתולוגיה, הבסיליסק בוקע מתוך ביצת תרנגולת שבזמן הטלתה התקיימו מספר תנאים, אחד מהם הוא דגירתו של נחש או קרפדה על הביצה. עוד מספרת המיתולוגיה שרק קריאת התרנגול מסוגלת להמית את החיה, אך ניתן להתגונן מפניה באמצעות משחה משיח הפיגם.
בסיפורי ימי הביניים מופיע הבסיליסק כבן כלאיים - חצי נחש וחצי תרנגול (גרסה זו, התרנגול שמגעו גורם התאבנות, קרויה לעיתים "קוקאטריס" והיא מופיעה גם במיתולוגיה היהודית). סיפור זה כנראה נוצר מתיאורו הקדום של הבסיליסק.
הרמב"ן הפירושו על התורה מזכיר את החיה המיתולוגית אפעה, "הממית בהבטתו".
בסיפורים מאוחרים יותר הבסיליסק מופיע כיצור קטלני עוד יותר. ממדיו ענקיים, והוא מסוגל לנשוף אש ואף להרוג בעזרת קולו.
דמותו בתרבות המודרנית

בשנים האחרונות הבסיליסק מופיע בספרים, סרטים ומשחקים.
ישנה מפלצת בדמותו של הבסיליסק במשחקי תפקידים כגון "מבוכים ודרקונים", בספרה של ג'יי קיי רולינג "הארי פוטר וחדר הסודות" ובסדרת הטלוויזיה "באפי ציידת הערפדים". גם במשחק המלחמה לפלייסטיישן הנייד "God of War" מופיעה דמותו של הבסיליסק, וכן בסדרת המשחקים Final Fantasy.
בכמה מגרסאות אלה מבטו של הבסיליסק בתיווך לא-ישיר מאבן את הקורבן אך יצירת קשר עין ישיר עם הנחש גורם למותו של הקורבן. בהתאבנות אפשר לטפל באמצעות הקסמים והשיקויים המתאימים.
לפי המיתולוגיה היוונית המודרנית, לבסיליסקים יש מעין רעמה צהובה סביב צווארם. בכל מקום שבו הם הולכים צמחים קמלים ומתים, והם מסוגלים לירוק ארס וחומצה מפיהם.
ראו גם

מיתולוגיה יוונית
מפלצת
הערות שוליים

↑  ר' משה בן נחמן, פירוש על התורה, פרק י"ח, פסוק י"ט
| --- | --- |
בקרת זהויות :  NLI: 987007537206105171  GND: 4474129-7  LCCN: sh99004529
בסיליסק (סוג)

| בסיליסק |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנות
משפחה:: בסיליסקיים
סוג:: בסיליסק (סוג)
שם מדעי
 Basiliscus ‏לאורנטי, 1768
תחום תפוצה


בָּסִילִיסְק (שם מדעי: Basiliscus) הוא סוג של לטאות החי במרכז אמריקה ובדרום מקסיקו.
מאפיינים

משקלו הממוצע של הבסיליסק הוא כ-100 גרם. בסיליסקים הולכים על ארבע רגליים. רגליהם מסיביות ובעלות מבנה המאפשר להם לאחוז בגזעי העצים ולטפס עליהם.
אורכם של הבוגרים תלוי במין ובתת המין אך בממוצע מגיעים הזכרים לאורך של 70 ס"מ ושל הנקבות מעט פחות. המין הארוך ביותר הוא בסיליסק ירוק.
הבסיליסק חי בעיקר באמריקה הלטינית ביערות טרופיים, חמים ולחים שבהם הם חיים על ענפי העצים ומגיעים עד לצמרת העצים. במקרה של סכנה, הם עוזבים את אחיזתם בעץ ונופלים לקרקע. הם מעדיפים עצים הנמצאים מעל לנהרות ואגמים. כל מיני הבסיליסק הם שחיינים טובים ומסוגלים ללכת על המים עובדה שהקנתה להם את השם לטאות ישו.
מיון

בסיליסק ירוק (Basiliscus plumifrons)
בסיליסק מצוי (Basiliscus basiliscus)
בסיליסק מערבי (Basiliscus galeritus)
בסיליסק חום (Basiliscus vittatus)
הערות שוליים

↑  איך לטאות בסיליסק הולכות על מים
| --- | --- |
בקרת זהויות :  NLI: 987007284636405171  BnF: cb12260886s (data)  LCCN: sh85012101
בריאן סמרז

| --- | --- |
אין תמונה חופשית
 לידה:  1960 (בן 64 בערך) סטרפורד, ארצות הברית 
 מדינה:  ארצות הברית 
 פרסים והוקרה:  פרס טאורוס 
 פרופיל ב-IMDb
 
בריאן דלאני סמרז (באנגלית: Brian Delaney Smrz; נולד ב-1960) הוא במאי קולנוע ופעלולן אמריקאי.
ביוגרפיה

סמרז נולד ב-1960 בסטרפורד שבפנסילבניה והיה אחיו התאום של הפעלולן ברט סמרז (Brett Smrz) שנהרג בעת ביצוע פעלול של זינוק מבניין בצילומי הסרט סייבורג 2 מ-1992.
סמרז החל לעבוד בקולנוע מאז 1981 בתור פעלולן במספר סרטים ובעיקר בסרטי פעולה ובסרטים דומים. מת לחיות 4.0, משימה בלתי אפשרית 2, פארק היורה, איגל איי, לילה מוטרף במוזיאון, צ'ק פתוח, לחישות מלחמה, סופרמן חוזר,
סמרז ביים 2 סרטים: ב-2008 ביים את סרטו הראשון: סרט הדרמה דרוש גיבור בכיכובם של קובה גודינג ג'וניור וריי ליוטה וב-2017 ביים את הסרט "24 Hours to Live" בכיכוב אית'ן הוק וליאם קנינגהם.
ביוגרפיה > פרסים

על עבודותיו כפעלולן זכה בפרס מזל שור פעמיים על עבודותיו בסרט מת לחיות 4.0 ומשימה בלתי אפשרית 2. הוא הועמד גם על משחקו בסרט טקסי בניו יורק מ-2004 אך לא זכה.
ג'ון דויל לי

| --- | --- |

ג'ון דויל לי
 לידה:  6 בספטמבר 1812 קסקסקיה בטריטוריית אילינוי
 הוצאה להורג:  23 במרץ 1877 (בגיל 64) מאונטיין מדוז יוטה
 מדינה:  ארצות הברית
 מקום קבורה:  בית הקברות ב-Panguitch City
 ידוע בשל:  אחריותו לטבח מאונטיין מדוז והפעלת המעבורת בליז פרי
 השקפה דתית:  מורמונית
ג'ון דויל לי (באנגלית: John Doyle Lee‏; 6 בספטמבר 1812 - 23 במרץ 1877) היה חלוץ אמריקני וחבר בולט בתנועה המורמונית ביוטה. לי הורשע אחר-כך כרוצח המוני בשל מעורבותו בטבח מאונטיין מדוז, נידון למוות והוצא להורג ב-1877.
מראשוני מנהיגי המורמונים

ג'ון דויל לי נולד ב-6 בספטמבר 1812 בקסקסקיה (Kaskaskia), אז בירת טריטוריית אילינוי, והצטרף לכנסיית ישו המשיח של קדושי אחרית הימים (מורמונים) ב-1838. הוא היה ידיד של ג'וזף סמית' הבן מייסד תנועת קדושי אחרית הימים, והבן המאומץ של בריגהם יאנג על פי דוקטרינת חוק האימוץ הקודמת של המורמונים. ב-1839 פעל דויל כמיסיונר מטעם התנועה יחד עם חברו מילדות לווי סטיוארט (Levi Stewart). יחד הם הטיפו באילינוי, אוהיו, קנטקי וטנסי. במהלך תקופה זו הוא הצליח לשכנע את ביל היקמן "הפרא" להמיר את דתו למורמוניות והטביל אותו. כמקובל אז בקרב המורמונים היה לי פוליגמיסט והיה נשוי ל-19 נשים (לפחות 11 עזבו אותו לבסוף) ונולדו לו 67 ילדים.
לי היה לכאורה חבר בחבורת הדניטים, קבוצה של צבאית למחצה של המורמונים, אם כי טענה זו שנויה במחלוקת. לי היה גם הלבלר הרשמי של מועצת ה-50, קבוצת גברים שבימיו של ג'וזף סמית' הבן ובריגהם יאנג פעלו יחדיו לתת הדרכה בעניינים מעשיים לכנסייה, במיוחד בנוגע להגירה מערבה מחוץ לאזורים בשליטת ארצות הברית ממזרח להרי הרוקי. לאחר רצח סמית' היגר לי יחד עם בריגהם יאנג וחברי הכנסייה האחרים ליוטה, ופעל להקמת כמה קהילות חדשות בה. לי התגלה כחקלאי וחוואי מוצלח בעל תושייה. ב-1856 מונה לי לסוכן לענייני אינדיאנים במחוז איירון, במטרה לסייע לאינדיאנים בחקלאות באמצעות חלוקת כלים, וזרעים והדרכה בשיטות אירופאיות. ב-1858 שירת לי תקופה אחת כחבר בבית המחוקקים של יוטה, ובעקבות הוראה של הכנסייה ב-1872 עקר לי ממחוז איירון והקים שירות מעבורת על נהר הקולורדו, במקום הקרוי עד היום על שמו - ליז פרי (Lee's Ferry – "המעבורת של לי"). אף שהמעבורת שכנה על נתיב מסחר ראשי היה ליז פרי מקום מבודד, ושם הקימו לי ומשפחתו את החווה בעלת השם ההולם "חוות העמק הבודד" (Lonely Dell Ranch). החווה ואתר המעבורת רשומים במרשם הלאומי של מקומות היסטוריים (National Register of Historic Places).
טבח מאונטיין מדוז > הטבח

ב-7 בספטמבר 1857 חנתה קבוצת בייקר-פנצ'ר, קבוצת מהגרים מארקנסו בדרכה לקליפורניה במאונטיין מדוז (מילולית "שדות האחו ההרריים") ביוטה, עמק הררי שהיו בו מים ומרעה לסוסים ושיירות העגלות נהגו לשהות בו כמה ימים כהכנה לפני חציית מדבר מוהאבי בדרך לקליפורניה. הם הותקפו על ידי קבוצה משולבת של אינדיאנים וחברי מיליציה מורמונים מחופשים כאינדיאנים. המהגרים יצרו קו הגנה מעגלי מהעגלות והשיבו מלחמה והתוקפים כיתרו אותם.
ביום שישי, 11 בספטמבר 1857, ניגשו שני אנשי מיליציה לעגלות של חבורת בייקר-פנצ'ר כשהם מנופפים בדגל לבן ואליהם הצטרף לי שהיה איש קשר עם האינדיאנים וקצין במיליציה. לי סיפר למהגרים המותשים מהקרב שהוא ניהל משא ומתן עם התוקפים בני הפאיוט והם הסכימו להפסקת אש, ולכך שהמהגרים יצאו בשלום תוך הגנה של המורמונים על מנת לשוב לסידר סיטי, מרחק של 58 קילומטרים משם, בתמורת להעברת כל הבקר, הסוסים והאספקה שאיתם לידי האינדיאנים. המהגרים קיבלו את התנאים והובלו מחוץ למתחם שלהם. הגברים הבוגרים הופרדו מהנשים והילדים. הגברים הוצעדו בזוגות מלווים באנשי מיליציה. כשהאות ניתן, הסתובבו אנשי המיליציה וירו בגברים מחבורת בייקר-פנצ'ר. הנשים והנערים נרצחו על ידי חברי מיליציה נוספים שהסתתרו בשיחים ובנקיקים הקרובים. כ-120 איש נרצחו. התוקפים השאירו בחיים 17 ילדים קטנים משום שהאמינו כי לא יהיו מסוגלים להעיד נגדם. ויליאם אשוורת (William Ashworth) מציין באוטוביוגרפיה שלו שלאחר הטבח "המנהיגים שבין הלבנים נשבעו בשבועה המחמירה ביותר לעולם לא לחשוף את חלקם באירוע". לי סיפר לבריגהם יאנג שהאינדיאנים היו אחראים בלעדית וש"אף אדם לבן היו מעורב בכך". לי טען אחר-כך שהוא פעל, תחת מחאה, על פי פקודות ממפקדי המיליציה שלו. הוא נשאר חבר נאמן בכנסייה. שירת בבית המחוקקים של יוטה, וכאמור נשלח על ידי הכנסייה ב-1872 לתפעל את המעבורת על הקולורדו.
טבח מאונטיין מדוז > מאסר והוצאה להורג

ב-1874 נאסר לי ונשפט בגין הנהגת הטבח. המשפט הראשון של לי החל ב-23 ביולי 1875, בביוור (Beaver) בפני חבר מושבעים שכלל שמונה מורמונים וארבעה שלא היו מורמונים. משפט זה הוביל לחבר מושבעים תלוי ב-5 באוגוסט 1875, ככל הנראה בשל ניסיון התביעה לצייר את בריגהם יאנג כמוח האמיתי מאחורי הטבח. המשפט השני של לי החל ב-13 בספטמבר 1876, בפני חבר מושבעים שכולו מורמוני. הפעם התביעה האשימה את לי בלבד בטבח. התביעה זימנה להעיד את דניאל ולס (Daniel Wells), לבן מוריל (Laban Morrill), ג'ואל וייט (Joel White), סמיואל נייט (Samuel Knight), סמואל מקמרדי (Samuel McMurdy), נפי ג'ונסון (Nephi Johnson) וג'ייקוב המבלין. לי גם הסכים, כנגד דעתו של פרקליטו, שהתביעה תורשה להשתמש בעדויות בשבועה של יאנג וסמית מהמשפט הקודם. לי לא זימן שום עדים להגנתו. הפעם, לי הורשע ונידון למוות. לי מעולם לא הכחיש את מעורבותו בטבח, אבל טען שהוא אישית לא הרג אף אחד. הוא אמר כי השתתף כנגד רצונו וכי הוא שעיר לעזאזל שנועד להסיט את תשומת הלב ממנהיגים מורמונים אחרים שהיו מעורבים. לי טען כי לבריגהם יאנג לא היו ידע על האירוע עד לאחר שאירע. עם זאת ב"חייו ווידויו של ג'ון ד. לי" (Life and Confessions of John D. Lee) הוא (או עורך הספר) כתב "תמיד האמנתי, מאז אותו יום, שגנרל ג'ורג' א. סמית' סייר אז בדרום יוטה להכין את התושבים לפעולה של חיסול שיירת המהגרים של קפטן פנצ'ר, ואני מאמין כעת כי נשלח למטרה זו בהוראה ישירה מבריגהם יאנג".
כפי שחוקי טריטוריית יוטה קבעו, בעת קביעת גזר הדין ניתנה ללי האפשרות לבחור בצורת הוצאתו להורג: בתלייה, בעריפת ראש או בירייה. הוא בחר להיירות.
ב-23 במרץ 1877 (כמעט 20 שנים אחרי הטבח) הוצא לי להורג על ידי כיתת יורים באתר הטבח של מאונטיין מדוז. מילותיו האחרונות כללו התייחסות ליאנג: "אני לא מאמין בכל מה שבריגהם יאנג מטיף לו. לא אכפת לי מי מאזין לכך. אלו מילותיי האחרונות... הוקרבתי בצורה הפחדנית והשפלה ביותר". ב-20 באפריל 1961 השיבה הכנסייה המורמונית את לי לחברות בכנסייה.
ביאורים

↑  באנגלית Indian Agent אדם שהוסמך מטעם ממשלת ארצות הברית לקיים אינטראקציה עם שבטים אינדיאניים
↑  חבר המושבעים שאינו מצליח להגיע להסכמה
הערות שוליים

↑  Haymond, Jay M. (1994), "Lee, John D.",  in Powell, Allan Kent (ed.), Utah History Encyclopedia, Salt Lake City, Utah: University of Utah Press, ISBN 0874804256, OCLC 30473917, אורכב מ-המקור ב-2017-01-13, נבדק ב-2016-12-09, In January 1856 Lee was appointed U.S. government Indian Agent in the Iron County environs. His job was to distribute tools, seed, and supplies, and to assist the Indians with farming methods.
↑  "[Lee] became the local bishop and the Indian agent to the nearby Paiute Indians." PBS.org, John Doyle Lee (1812–1877)
↑  Parker, B.G. (1901), Recollections of the Mountain Meadow Massacre (PDF), Plano, CA: Mountain Meadows Massacre organization
1 2  "The West - The Last Words of John D. Lee". PBS.
↑  Jay M. Haymond, Utah History Encyclopedia
| --- | --- |
בקרת זהויות :  BnF: cb15111293v (data)  GND: 13707140X  ISNI: 0000 0000 6312 3754  LCCN: n80165648  SNAC: w60g3pkp  Trove: 990649  VIAF: 15068850   WorldCat (עם VIAF): 15068850 
איור המלווה את תיאור המאורע בספר קדושי הרי הרוקי מ-1873
תמונה של לי (יושב סמוך לארון המתים) זמן קצר לפני הוצאתו להורג
איור של ההוצאה להורג של לי
ג'ונתן בורנשטיין

ג'ונתן בורנשטיין במדי מכבי נתניה, 2019
ג'ונתן ריי בורנשטיין (באנגלית: Jonathan Rey Bornstein; נולד ב-7 בנובמבר 1984) הוא כדורגלן יהודי אמריקאי המשחק בעמדת המגן השמאלי בשיקגו פייר.
ראשית חייו

בורנשטיין נולד בקליפורניה לאב יהודי ממוצא רומני ולאם נוצרית-קתולית ממקסיקו.
קריירה

בורנשטיין התחיל לשחק כדורגל בליגת התיכונים של ארצות הברית עם תיכון לוס אלמיטוס, שם הוא שיחק כדורגל במשך ארבע שנים, במקביל שיחק בקבוצת אירווין סטיקרס וכן בקבוצת כדורגל חופים. הוא החל את הקריירה שלו במכללת קאל פולי פונומה ושיחק שם לפני שעבר ל-UCLA. בורנשטיין השתתף במכביה ה-17 בשנת 2005 בישראל, במדי נבחרת הכדורגל של יהודי ארצות הברית, ועמה זכה במקום השני ובמדליית הכסף.
בשנת 2006 נבחר בורנשטיין על ידי צ'יבאס ארצות הברית בסיבוב הרביעי של דראפט ה-MLS, במקום ה-37. בורנשטיין שיחק תחילה בתור חלוץ, אך המאמן בוב בראדלי הסיט אותו לעמדת המגן השמאלי. לאחר פציעות והשעיות נאלץ לחזור בורנשטיין לעמדת החלוץ, וב-3 ביוני הבקיע את שערו הראשון בקבוצה, במשחק נגד דאלאס. הוא המשיך לשחק מצוין בחלק האחורי וגם תרם להתקפה, סיים את העונה עם שישה שערים וארבעה בישולים ונבחר לשחקן הצעיר של השנה בליגה. בשנת 2008 סבל מפציעה בברך לקראת סיום העונה.
בשנת 2011 הצטרף בורנשטיין לטיגרס מהליגה המקסיקנית, ממנה הושאל לאטלנטה. בשנת 2014 הושאל לקרטרו, ולאחר מכן חתם על חוזה קבוע בקבוצה ובסך הכל שיחק במדיה ארבע שנים בליגה המקסיקנית.
ב-5 ביוני 2018 חתם בורנשטיין לעונה אחת במכבי נתניה. ב-28 ביולי 2018 ערך את הופעת הבכורה שלו במועדון, כשפתח בהרכב מול מכבי חיפה בגביע הטוטו, במחזור הפתיחה של עונת 2018/2019 ערך את הופעת הבכורה שלו בליגת העל, בהפסד 0–5 להפועל חיפה. ב-30 במרץ 2019 כבש את שער הבכורה שלו בליגה במדי מכבי נתניה בתיקו 1–1 מול בני יהודה. ב-20 ביולי 2019 שוחרר מהקבוצה.
ב-22 ביולי 2019 חתם בשיקגו פייר מליגת ה-MLS.
קריירה > נבחרת לאומית

בורנשטיין זומן לראשונה לנבחרת ארצות הברית ב-20 בינואר 2007 על ידי מאמן הנבחרת בוב בראדלי שאימן אותו בצ'יבאס לקראת המשחק נגד דנמרק, במשחק זה הבקיע את שערו הראשון. בשנה זו צבר עוד 11 הופעות. הוא שיחק עבור ארצות הברית בקופה אמריקה 2007 והיה שותף לזכייה של ארצות הברית בגביע הזהב 2009.
ב-14 באוקטובר 2009 הבקיע את שערו השני בנבחרת נגד קוסטה ריקה בתוספת הזמן. שער זה מנע מקוסטה ריקה להעפיל למונדיאל אוטומטית והעניק להונדורס את המקום השלישי. במהלך החגיגות בהונדורס, רבים צעקו בשמו של בורנשטיין. בורנשטיין לא שותף בשני משחקי הפתיחה של הנבחרת במונדיאל 2010, אך פתח בהרכב במשחק האחרון של שלב הבתים מול אלג'יריה ובשמינית הגמר מול גאנה.
את הופעתו האחרונה במדי הנבחרת ערך ב-25 ביוני 2011 מול מקסיקו בגמר גביע הזהב 2011. בסך הכל לזכותו של בורנשטיין 38 הופעות במדי הנבחרת, בהן כבש שני שערים.
בורנשטיין היה מאורס לאליזבת ריינה, אך החתונה בוטלה.
הערות שוליים

↑  מוטי פשכצקי, ‏ג'ונתן בורנשטיין שוחרר ממכבי נתניה, באתר ערוץ הספורט, 20 ביולי 2019
↑  מוטי פשכצקי, ‏ג'ונתן בורנשטיין בראיון פרידה ממכבי נתניה, באתר ערוץ הספורט, 22 ביולי 2019
| נבחרת ארצות הברית – קופה אמריקה 2007 |
| --- | --- | --- |
|  1  •  2 ווין •  3 דמריט •  4 בוסוול •  5 פילהאבר •  6 פירס •  7 קליף •  8 גומס •  9 ג'ונסון •  10 דייוויס •   11 גייבן •  12 קונראד • 13 בורנשטיין •  14 אולסן • 15 מור • 16 קליסטן • 17 בקרמן • 18 קלר • 19 קלארק • 20 טוולמן • 21 מאפ • 23 גוזאן • 25 נגויין • מאמן: בראדלי |  1  •  2 ווין •  3 דמריט •  4 בוסוול •  5 פילהאבר •  6 פירס •  7 קליף •  8 גומס •  9 ג'ונסון •  10 דייוויס •   11 גייבן •  12 קונראד • 13 בורנשטיין •  14 אולסן • 15 מור • 16 קליסטן • 17 בקרמן • 18 קלר • 19 קלארק • 20 טוולמן • 21 מאפ • 23 גוזאן • 25 נגויין • מאמן: בראדלי | ארצות הברית |
| נבחרת ארצות הברית – מונדיאל 2010 |
| --- | --- | --- |
|  1 הווארד •  2 ספקטור •  3 בוקאנגרה •  4 מ. בראדלי •  5 אוניאו •  6 צ'רונדולו •  7 ביסלי •  8 דמפסי •  9 גומז •  10 דונובן •   11 הולדן •  12 בורנשטיין • 13 קלארק •  14 באדל • 15 דמריט • 16 טורס • 17 אלטידור • 18 גוזאן • 19 אדו • 20 פינדלי • 21 גודסון • 22 פילהאבר • 23 האנמן • מאמן: ב. בראדלי |  1 הווארד •  2 ספקטור •  3 בוקאנגרה •  4 מ. בראדלי •  5 אוניאו •  6 צ'רונדולו •  7 ביסלי •  8 דמפסי •  9 גומז •  10 דונובן •   11 הולדן •  12 בורנשטיין • 13 קלארק •  14 באדל • 15 דמריט • 16 טורס • 17 אלטידור • 18 גוזאן • 19 אדו • 20 פינדלי • 21 גודסון • 22 פילהאבר • 23 האנמן • מאמן: ב. בראדלי | ארצות הברית |
בשעלי

| --- | --- |
 מדינה:  לבנון לבנון
 מחוז:  צפון לבנון
 נפה:  בתרון
 גובה:  1,300 מטרים
 קואורדינטות:  34°12′13″N 35°49′25″E﻿ / ﻿34.20361111°N 35.82361111°E﻿ / 34.20361111; 35.82361111 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבשעלי(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבשעלי  he tabBackground:;tabBorder:#aaa;defaultTab:0;
 
שלט של משרד התיירות הלבנוני בכפר בשעלי לציון עצי הזית העתיקים
בִּשְעָלי (בערבית: بشعلي; לעיתים נהגה: בִּשְעָלֶה, או בְּשעלָה) הוא כפר לבנוני נוצרי בנפת בתרון, בחלק הדרומי של מחוז צפון לבנון (מצפון לגבול עם מחוז הר הלבנון). הכפר נמצא כ-24 קילומטר מזרחית לעיר בתרון, כ-33 קילומטר צפון מזרח לביבלוס וכ-40 קילומטר דרומית לטריפולי. הכפר שוכן בגובה ממוצע של כ-1,300 מטר מעל פני הים.
באזור הכפר נטועים עצי זית מניבים, בני אלפי שנים ויש הטוענים שהם עצי הזית העתיקים בעולם.
אטימולוגיה

השורש הערבי ש.ע.ל. מכוון לאֵש. יש הסוברים שהשם המקורי היה סורי: "בית שעלי" (بيت شعلي) כלומר בית האש (במובן הרעיוני - דתי) שם שהשתבש לשם המקובל כיום.
אוכלוסייה

בשנת 2009 היו בכפר 1,456 תושבים בוגרים, בעלי זכות בחירה לפרלמנט הלבנוני. כולם נוצרים מרונים.
עצי הזית העתיקים

בשולי הכפר ישנו כרם זיתים שבו נטועים, בין היתר ששה עשר עצי זית עתיקים המכונים "האחיות", שגילם נאמד בכמה אלפי שנים. יש הסוברים שאלו עצי הזית שמהם הביאה היונה את הבשורה לנוח. ברבות השנים ניזוקה ליבת העצים, כך שלא ניתן לבצע תיארוך באמצעות ספירת הטבעות. משרד התיירות והתרבות הלבנוני הכיר בעצי הזית "האחיות" כאתר בעל חשיבות לאומית והעצים אף הונצחו על גבי בול לבנוני, בשנת 2011.
החווה הסולארית

בשנת 2017 הקימו תושבי הכפר חווה סולארית, בהספק שמתאים למילוי מינימלי של צורכי התושבים. הפרויקט מנע מהתושבים את השפעות הקשות של הפסקות החשמל בלבנון, בשנת 2021.
הערות שוליים

↑  איילון, שנער, מילון ערבי עברי, 1972, עמ' 182-181
1 2  Bchaaleh | Les Plus Beaux Villages du Liban
↑  Wayback Machine, web.archive.org
↑  Olive trees of Bchaaleh are the oldest olive trees in Lebanon - LebanonUntravelled.com, ‏2023-10-01
1 2  Linda Pappagallo, The World's Oldest Olive Trees are Lebanese - Green Prophet, ‏2013-01-08
↑  As Lebanon faces blackouts, green energy shields village from fuel crisis, Middle East Eye
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בשעלי".
ג'ורג'יה (סרט)

| --- | --- |
עטיפת הסרט
עטיפת הסרט
 בימוי:  ארתור פן 
 הופק בידי:  מיכאל טולן ג'ן לסקו ג'וליה מיילס ארתור פן
 תסריט:  סטיב טשיך 
 עריכה:  איזבל לורנטה אווה סמאל
 שחקנים ראשיים:   ג'ודי טלן מייקל הדלסטון ג'ים מצלר
 מוזיקה:  אליזבט סוואדוס 
 צילום:  ג'סלין קלוקט 
 מדינה:  ארצות הברית 
 חברה מפיצה:  Filmways, נטפליקס 
 שיטת הפצה:  וידאו על פי דרישה 
 הקרנת בכורה:  11 בדצמבר 1981
 משך הקרנה:  114 דקות
 שפת הסרט:  אנגלית 
 סוגה:  דרמה קומית, סיפור התבגרות, סרט דרמה 
 דף הסרט ב־IMDb
 
ג'ורג'יה (באנגלית: Four Friends) הוא סרט קולנוע אמריקאי מסוגת הדרמה, שיצא לאקרנים בשנת 1981. הסרט בוים על ידי ארתור פן ומבוסס על האוטוביוגרפיה של התסריטאי סטיב טשיך. הסרט פותח צוהר לשנות ה-60 של המאה העשרים ואל הטראומה האמריקנית בעקבות מלחמת וייטנאם, לצד נושאים כגון זכויות האדם, הפוליטיקה של המגדר, ותרבות הסמים. כל זאת דרך סיפורו של נער ממוצא יוגוסלבי הגדל באינדיאנה.
תקציר העלילה

הסרט מתאר ארבעה צעירים בני המעמד הבינוני-הנמוך בעיירה תעשייתית קטנה בצפון ארצות הברית. הסרט מתחיל עם סיום לימודיהם בתיכון בשנת 1961 כשהם פונים כל אחד לדרכו. הם נפגשים שנית בסוף העשור הסוער של שנות השישים ותחילת שנות השבעים. זהו סרט חניכה ובה בעת גם סיפור "התפכחותה" של ארצות הברית באותן שנים סוערות.
ג'רג' גאבור (רופא)

| --- | --- |
אין תמונה חופשית
 לידה:  17 בדצמבר 1913 בודפשט, האימפריה האוסטרו-הונגרית 
 פטירה:  8 ביוני 1979 (בגיל 65) בודפשט, הרפובליקה העממית ההונגרית 
 שם לידה:  Grünwald György 
 מדינה:  הונגריה 
 מקום קבורה:  בית הקברות פרקשרטי בבודפשט 
 השכלה:  אוניברסיטת פץ' (1938) 
 
ג'רג' גאבור (בהונגרית: Gábor György; בודפשט, 17 בדצמבר 1913 – בודפשט, 8 ביוני 1979) היה רופא (MD), ברפואה פנימית, קרדיולוג יהודי-הונגרי פרופסור באוניברסיטה, בעל דוקטורט ברפואה (1965). ג'רג' גאבור היה פרופסור, מנהל המחלקה הפנימית מספר 4 באוניברסיטת זמלווייס בבודפשט ומנכ"ל המכון הלאומי ההונגרי לקרדיולוגיה.
קורות חיים

ג'רג' גאבור נולד במשפחה יהודית. אביו היה וטרינר. הוא סיים את לימודיו בתיכון בבירת הונגריה בגימנסית דניאל ברז'ני, שם רכש את יסודות השכלתו הכללית הרחבה. לאחר סיום לימודיו למד במשך שנתיים במכללה לרפואה וטרינרית בבודפשט, ולאחר מכן בפקולטה לרפואה של אוניברסיטת פץ', שם קיבל תואר ברפואה בשנת 1938. השנה הייתה תקופת החוק היהודי הראשון. במרפאה האוניברסיטאית לא היה מקום לרופא יהודי ובשנים 1938–1940 עבד גאבור במחלקה הראשונה ב"בית החולים מיקלוש הורטי" בדרך מגלודי בבודפשט ואחר כך בשנים 1940–1941 (כשכבר נחקקו גם החוק היהודי השני והחוק היהודי השלישי) במחלקה השנייה של בית החולים רוקוש. בין השנים 1941 ל- 1944 מצא עבודה במחלקה הקלינית והאבחונית של בית החולים בעיר באיה, שם בשנת 1943 הפך למומחה לרפואה פנימית. בשל חיוניות מקצועו הצליח לשרוד את השואה.
אחרי מלחמת העולם השנייה נעלמו ההגבלות בשל יהדותו. תחילה עבד ב"בית החולים של רכבות הונגריה" ( MÁV) ובשנת 1946 עבר לאוניברסיטה לרפואה של בודפשט, שם נשאר עד מותו. בספטמבר 1948 מונה למרצה ללא תשלום. בשנת 1951 מונה לפרופסור חבר, בשנת 1959 מונה הפך לפרופסור במרפאה הפנימית של ה- Semmelweis Medical One. הוא מונה למכון לקרדיולוגיה בשנת 1966 ועבד שם עד מותו, משנת 1977 כראש המכון. הוא עבד בעבודה מדעית עצמאית מאז 1948.
השינוי הגדול בחייו התרחש כאמור כאשר לאחר מותו של פרופסור ג'רג' גוטזגן, בשנת 1966 מונה גאבור למנהל מחלקה 4 בקליניקה ולראש המחלקה בדרגה האוניברסיטאית ולמנכ"ל המכון הלאומי ההונגרי לקרדיולוגיה. המכון נוסד בשנת 1957 על ידי ג'רג' גוטזגן בתנאים גרועים מאוד. בעבודתו החרוצה והמצוינת גאבור הביא את הקרדיולוגיה ההונגרית לרמה בינלאומית. הוא עקב בנאמנות אחר המסורות של גוטזגן, הן בתחום החינוך, הן במחקר ובעבודה הקלינית. צוות המחקר שלו זכה להכרה בינלאומית בכך שהיה בין הראשונים שתיארו את תפקידם של קטכולאמינים בפיתוח נמק שריר הלב.
עבודתו המדעית

גאבור התעניין בעיקר באלקטרוקרדיוגרפיה (א.ק.ג.), בהמשך התעניין בדינמיקה של הלב. הוא הגן על עבודת הדוקטורט שלו בנושא זה. אספקת הדם של הלב עצמו, הפתומכניזם של מחזור הדם הכלילי, היו נושאי המחקר. בזכות עבודתו, ברמה גבוהה של קרדיולוגיה, זכה ביוקרה בינלאומית והמכון לקרדיולוגיה הפך לאחד ממרכזי ההתייחסות של ארגון הבריאות העולמי (WHO).
הוא פרסם כמאה מאמרים מדעיים בתחום הקרדיולוגיה, וכעשרה ספרים ופרקי ספרים שמשמרים גם את תוצאות עבודתו.
מאז 1958, האגודה הבינלאומית לקרדיולוגיה והחברה האירופית לקרדיולוגיה. הוא השתתף בכל הקונגרסים והעביר הרצאות. מאז הקמתו, הוא היה נשיא האגודה לקרדיולוגים ההונגרית וחבר מועצת המנהלים שלה. מאז 1969 הוא מונה למומחה של ארגון הבריאות העולמי (WHO). פרופסור גאבור היה גם העורך הראשי של Cardiologia Hungarica.
לקריאה נוספת

ספרו של ג'רג' גאבור : Cardiologia az orvosi gyakorlatban. קרדיולוגיה בפרקטיקה הרפואית ב"ספריית הרופא המתמחה". הוצאת Medicina. 1972
ביוגרפיה של ג'רג' גאבור ב-Arcanum
ג'רג' גאבור ב-INFOMED מאמרו של ד"ר אלכסנדר אמד חיפה, ישראל
ג'רג' גאבור באתר "קברים לאומיים"